stanford-oval/wikipedia huggingface dataset:
הדיוויזיה הראשונה (ורמאכט)
היסטוריה

הדיוויזיה הוקמה ב-1 באוקטובר 1934 בקניגסברג, על בסיס הדיוויזיה ה-1 של הרייכסווהר, והועמדה תחת פיקוד גאורג פון קיכלר. במהלך המערכה בפולין לחמה הדיוויזיה כחלק מקורפוס וודריג, במסגרת הארמייה השלישית. במהלך המערכה על צרפת לחמה הדיוויזיה כחלק מהקורפוס ה-1 במסגרת הארמייה הרביעית, ולאחר מכן במסגרת הארמייה ה-18. במהלך מבצע ברברוסה לחמה הדיוויזיה כחלק מהקורפוס ה-1 ולאחר מכן כחלק מהקורפוס ה-38, במסגרת הארמייה ה-18. בהמשך לחמה הדיוויזיה בקרבות השונים בגזרה הצפונית, עד לשנת 1944. בינואר 1944 הועברה הדיוויזיה תחת פיקוד ארמיית הפאנצר הראשונה, ולחמה עמה בקרבות השונים באוקראינה. באוגוסט 1944 הועברה הדיוויזיה תחת פיקוד ארמיית הפאנצר השלישית, ולחמה עמה בליטא, ולאחר מכן בפרוסיה המזרחית. הדיוויזיה לחמה בקניגסברג כחלק מהארמייה הרביעית עד לכניעתה ב-9 באפריל 1945, ולאחר מכן לחמה בפילאו כחלק מארמיית מזרח פרוסיה עד סוף המלחמה, ואז נכנעו שרידיה לכוחות הצבא האדום.
מפקדים

| שם | כהונה |
| --- | --- |
גאורג פון קיכלר: 1 באוקטובר 1934 - 1 באפריל 1935
ולטר שרוט: 1 באפריל 1935 - 4 בפברואר 1938
יואכים פון קורצפלייש: 4 בפברואר 1938 - 15 באפריל 1940
פיליפ קלפל: 15 באפריל 1940 - 12 ביולי 1941
פרידריך אלטריכטר: 12 ביולי 1941 - 4 בספטמבר 1941
פיליפ קלפל: 4 בספטמבר 1941 - 16 בינואר 1942
מרטין גרזה: 16 בינואר 1942 - 1 ביולי 1943
ארנסט-אנטון פון קרוסיג: 1 ביולי 1943 - 10 במאי 1944
הנס יואכים באורמייסטר: 10 במאי 1944 - 8 ביוני 1944
ארנסט-אנטון פון קרוסיג: 8 ביוני 1944 - 1 באוקטובר 1944
הנס שיטינג: 1 באוקטובר 1944 - 28 בפברואר 1945
הנינג פון תאדן: 28 בפברואר 1945 - 26 באפריל 1945
הערות שוליים

↑  ב-1 באוקטובר 1939 הפך הקורפוס לקורפוס ה-26.
| גרמניה הנאצית דיוויזיות הוורמאכט ורמאכט |
| --- | --- | --- |
| דיוויזיות חי"ר | 1 • 2 • 3 • 4 • 5 • 6 • 7 • 8 • 9 • 10 • 11 • 12 • 13 • 14 • 15 • 16 • 17 • 18 • 19 • 20 • 21 • 22 • 23 • 24 • 25 • 26 • 27 • 28 • 29 • 30 • 31 • 32 • 33 • 34 • 35 • 36 • 38 • 39 • 44 • 45 • 46 • 47 • 48 • 49 • 50 • 52 • 56 • 57 • 58 • 59 • 60 • 61 • 62 • 64 • 65 • 68 • 71 • 72 • 73 • 75 • 76 • 78 • 79 • 81 • 82 • 83 • 84 • 85 • 86 • 87 • 88 • 89 • 90 • 91 • 92 • 93 • 94 • 95 • 96 • 97 • 98 • 99 • 100 • 101 • 102 • 111 • 112 • 113 • 121 • 122 • 123 • 125 • 126 • 129 • 131 • 132 • 134 • 137 • 141 • 148 • מילואים 148 • 151 • 153 • מילואים 153 • 157 • 158 • 161 • 162 • טורקסטנית 162 • 163 • 164 • 167 • 168 • 169 • 170 • 176 • 177 • 179 • 180 • 182 • 183 • 187 • 189 • 193 • 196 • 197 • 198 • 203 • 205 • 206 • 207 • 208 • 209 • 211 • 212 • 213 • 214 • 215 • 216 • 217 • 218 • 221 • 223 • 225 • 227 • 228 • 232 • 239 • 240 • 242 • 243 • 244 • 246 • 250 • 251 • 252 • 253 • 254 • 255 • 256 • 257 • 258 • 260 • 262 • 263 • 267 • 268 • 269 • 272 • 275 • 276 • 277 • 282 • 286 • 290 • 291 • 292 • 293 • 294 • 295 • 296 • 297 • 298 • 299 • 300 • 301 • 302 • 303 • 305 • 306 • 319 • 320 • 326 • 327 • 329 • 332 • 333 • 334 • 335 • 336 • 337 • 339 • 340 • 342 • 344 • 345 • 346 • 347 • 352 • 353 • 355 • 356 • 357 • 359 • 362 • 363 • 370 • 371 • 376 • 383 • 384 • 385 • 387 • 389 • 390 • 404 • 462 • 463 • 490 • 526 • 554 • 604 • 707 • 708 • 709 • 710 • 711 • 712 • 714 • 715 • 716 • 717 • 718 • 719 • 999 |  |
| דיוויזיות חי"ר הרריות | 1 • 2 • 3 • 4 • 5 • 6 • 7 • 8 • 9 • 157 • 188 • סקי 1 |  |
| דיוויזיות חי"ר גרנדיר | 6 • 31 • 36 • 45 • 78 • 153 • 552 • 553 • 560 • 561 |  |
| דיוויזיות חי"ר פולקסגרנדיר | 6 • 9 • 12 • 16 • 18 • 19 • 22 • 26 • 31 • 36 •  46 • 47 • 61 • 62 • 167 • 183 • 211 • 212 • 246 • 256 • 257 • 272 • 276 • 277 • 320 • 326 • 337 • 340 • 347 • 352 • 363 • 462 • 553 • 560 • 561 • 564 • 565 • 566 • 568 • 570 • 571 • 572 • 573 • 574 • 575 • 577 • 578 • 579 • 580 • 581 • 582 • 583 • 586 • 587 • 588 • 708 |  |
| דיוויזיות חי"ר פאנצרגרנדיר | 3 • 10 • 15 • 16 • 18 • 20 • 25 • 29 • 60 • 90 • 233 • גרוסדויטשלנד |  |
| דיוויזיות שריון | 1 • 2 • 3 • 4 • 5 • 6 • 7 • 8 • 9 • 10 • 11 • 12 • 13 • 14 • 15 • 16 • 17 • 18 • 19 • 20 • 21 • 22 • 23 • 24 • 25 • 26 • 27 • 116 • 178 • 232 • 233 • הולשטיין • טטרה • להר • פלדהרנהאלה • פלדהרנהאלה 2 • קורמארק • קלאוזביץ |  |
| דיוויזיות שריון מילואים | 155 • 179 • 233 |  |
| דיוויזיות שריון מוצנחות | 1 • 2 |  |
| דיוויזיות צנחנים | 1 • 2 • 3 • 4 • 5 • 6 • 7 • 8 • 9 • 10 |  |
| דיוויזיות יגר | 5 • 8 • 28 • 42 • 97 • 100 • 101 • 114 • 117 • 118 |  |
| דיוויזיות אבטחה | 52 • 203 • 207 • 213 • 221 • 286 • 390 |  |
| דיוויזיות השדה של הלופטוואפה | 3 • 4 • 6 • 7 • 9 • 10 • 12 • 13 • 16 • 20 • 21 |  |
| דיוויזיות פרשים | 1 |  |
| דיוויזיות נ"מ | 9 • 19 |  |
| דיוויזיות ארטילריה | 18 |  |
| דיוויזיות אימונים | 286 • 404 |  |
הובלה פעילה ראשונית

הובלה פעילה ראשונית במשאבת נתרן-אשלגן. מולקולות אדנוזין תלת-זרחתי מפורקות על ידי המשאבה. במהלך פירוקן משתחררת אנרגיה המנוצלת להובלת יונים של אשלגן ונתרן נגד מפל הריכוזים שלהם
הובלה פעילה ראשונית (Primary active transport) היא הובלה פעילה של חומרים דרך קרום התא נגד מפל הריכוזים וכוחות אחרים המשפיעים על מעברם של אותם חומרים. הובלה פעילה ראשונית עושה שימוש ישיר באנרגיה כימית זמינה לשם הובלת החומרים להבדיל מהובלה פעילה שניונית המשתמשת באנרגיה הכימית באופן עקיף תוך ניצול מפל הריכוזים שנוצר בעזרת הובלה פעילה ראשונית.
הובלה פעילה ראשונית נעשית על ידי משאבות, חלבונים טראנסממברנלים שהם גם זרזים לפירוק של מולקולות אדנוזין תלת-זרחתי (ATP). הידרוליזה של האדנוזין מפרקת ממנו קבוצת זרחה וגורמת לזירחון של המשאבה ולשינוי בתכונותיה ובמבנה שלה. האנרגיה המשתחררת מפירוק האדנוזין משנה את האפיניות של המשאבה לחומרים אותם היא מובילה וגורמת להם להיקשר אליה או להשתחרר ממנה. בנוסף לשינוי באפיניות, משתנה גם צורתה של המשאבה וחשיפת אתרי הקשירה שלה משתנה מפנים התא לחוץ התא ובכיוון ההפוך. בסופו של דבר, סדרת השינויים הללו מובילה חומרים אל תוך התא או מחוץ לו בכיוון המנוגד למפל הריכוזים של אותם חומרים ולכוחות חשמליים וללחצים אחרים המשפיעים על תנועתם. חלק מהמשאבות ממוקמות בתוך התא על קרומים פנימיים דוגמת קרומי אברונים ומובילים חומרים לתוך ומחוץ לאברונים. עקרון פעולתם זהה למשאבות על קרום התא.
צריכת אנרגיה

האנרגיה הנדרשת להובלה פעילה ראשונית תלויה ביחס בין ריכוזי החומר משני צידי הקרום בעת ההובלה. הקשר בין שינויים ביחס ריכוזי החומר הוא לוגריתמי, כלומר האנרגיה הנדרשת ליצירת יחס של פי 100 בין הריכוזים כפולה מהאנרגיה הנדרשת ליצירת יחס של פי 10 בין הריכוזים. האנרגיה הנדרשת מחושבת בעזרת הנוסחה הבאה:
\ E=1400\log {C_{1} \over C_{2}}
כאשר  \ E היא האנרגיה בקלוריות לאוסמול ו- \ C הוא ריכוז החומר.
על פי הדוגמה הקודמת, יצירת מפל ריכוזים של אוסמול אחד של חומר ביחס של פי 10 תצרוך 1400 קלוריות ואילו יצירת מפל ריכוזים של פי 100 תצרוך 2800 קלוריות.
בתאים שעיקר פעילותם היא הובלה פעילה של חומרים, כמו תאים בבלוטות או תאים בנפרון, יכולה להגיע צריכת האנרגיה לשם הובלה פעילה ראשונית לשיעור של תשעים אחוזים מסך האנרגיה של אותם תאים.
משאבות

משאבת נתרן-אשלגן (Na+/K+-ATPase) מובילה בכל מחזור פעילות שלושה יונים של נתרן אל מחוץ לתא ושני יונים של אשלגן לתוך התא, תוך ניצול האנרגיה של מולקולת אדנוזין תלת-זרחתי אחת, ויוצרת ריכוז גדול של יוני נתרן מחוץ לתא וריכוז גדול של יוני אשלגן בתוך התא. משאבות נתרן-אשלגן נמצאות בכל תאי גוף האדם והן חיוניות לתפקודי תא בסיסיים כגון יצירת מתח מנוחה על קרום התא, יצירת מפל ריכוזים שאוצר אנרגיה המשמשת להובלה פעילה שניונית וויסות של נפח התא.
משאבת סידן (Ca2+-ATPase) מוציאה יוני סידן אל מחוץ לנוזל-התא (ציטוזול) ושומרת על ריכוז נמוך במיוחד של יוני סידן בתוך התא, בשיעור של פי 10,000 לעומת ריכוזו מחוץ לתא. משאבות סידן נמצאות על קרומי כל התאים וכן על קרומי אברונים. הן שואבות סידן אל מחוץ לנוזל-התא ולתוך הנוזל החוץ-תאי או אל תוך האברונים כדי לשמור על ריכוזו הנמוך בנוזל-התא.
משאבת מימן (H+-ATPase), משאבת מימן-אשלגן (H+/K+ ATPase) מובילות יוני מימן (פרוטונים) אל מחוץ לתאים. משאבת מימן-אשלגן גם מובילה יון אשלגן אל תוך התא. משאבות מימן פועלות בעיקר בתאים בקיבה ובנפרונים. בקיבה יוצרות משאבות מימן סביבה חומצית לשם עיכול מזון ובנפרונים מפרישות המשאבות מימן לשם שמירה על מאזן חומצה-בסיס בגוף. משאבות מימן בהובלה פעילה ראשונית יכולות לפעול כנגד מפל ריכוזים בשיעור של עד פי 900.
לקריאה נוספת

Guyton AC, Hall JE. Textbook of Medical Physiology, 9th Ed., W.B. Saunders Company, 1996, pp. 51-53
Vander A, Sherman J, Luciano D. Human physiology, 7th Ed., McGraw-Hill, 1998, p. 122
דרך ארץ (חז"ל)

"דרך ארץ" בלשון חז"ל, ובעקבותיהם אצל הראשונים, הוא האופן המתוקן והסדיר שכך אמור האדם להתנהג, כשהדבר מתייחס בייחוד להתנהגות האדם במוסר המידות ובנימוס, וכן ביישוב העולם ובעיסוק ומסחר. למונח יש השלכות בין על מצוות שבין אדם למקום ובין על מצוות שבין אדם לחברו.
הגדרה

בהגדרת המושג "דרך ארץ" שבחז"ל, קיימות שתי משמעויות מרכזיות חופפות:
המשמעות הפשוטה בחז"ל: טוהר המידות, אצילות ונימוס, וכהגדרת הרמב"ם: ”שתהיה חברותו עם בני אדם חברות נאה בעדינות ובנמוס”, וכן תרבות. יש הרואים בכלל זה גם את כל "המצוות השכליות" (מצוות המוסכמות גם אילולא ציוותה אותם התורה), ובייחוד את שבע מצוות בני נח.
השתתפות בחברה האנושית בבניין העולם, עיסוק, מסחר והשׂתכרות.
משמעות נוספת בחז"ל ל"דרך ארץ" היא תשמיש המיטה.
חשיבות וחובה

חז"ל כורכים את "דרך ארץ" עם קיום מצוות התורה, בכך שלא ניתן להסתפק בקיום המצוות תוך זלזול בסעיפים הנכללים בדרך ארץ, ואף רואים בדרך ארץ דבר בסיסי ויסודי לקיום כל המצוות.
בתלמוד בבלי, מסכת ברכות, מביאה הגמרא:
דרש בר קפרא: איזו היא פרשה קטנה שכל גופי תורה תלויים בה? הוי אומר: דרך ארץ. שנאמר: בְּכָל דְּרָכֶיךָ דָעֵהוּ וְהוּא יְיַשֵּׁר אֹרְחֹתֶיךָ
חז"ל ראו בדרך ארץ חשיבות זהה ומקבילה לחשיבות התורה, קיומית כלפיה ולפעמים אף עודפת ממנה, וביטאו זאת במספר מקומות במשנה:
במסכת אבות: ”רַבָּן גַּמְלִיאֵל בְּנוֹ שֶׁל רבי רַבִּי יְהוּדָה הַנָּשִׂיא אוֹמֵר: יָפֶה תַלְמוּד תּוֹרָה עִם דֶּרֶךְ אֶרֶץ, שֶׁיְּגִיעַת שְׁנֵיהֶם מְשַׁכַּחַת עָוֹן”. המפרשים הקלאסיים מבארים את המושג "דרך ארץ" כעיסוק במלאכה ומסחר לשם פרנסה.
בדיוק הלשון "תורה עם דרך ארץ", יש שרואים בזה אף תנאי מקדים לדרך ארץ לפני תורה, שהבסיס הוא דרך ארץ ועליו נוספת התורה. זאת בדומה לפתגם של דרך ארץ קדמה לתורה.
עוד במסכת אבות: ”רבי רַבִּי אֶלְעָזָר בֶּן עֲזַרְיָה אוֹמֵר: אִם אֵין תּוֹרָה, אֵין דֶּרֶךְ אֶרֶץ. אִם אֵין דֶּרֶךְ אֶרֶץ, אֵין תּוֹרָה”. במשנה זו יש המפרשים את המושג "דרך ארץ" כעיסוק במלאכה ומסחר לשם פרנסה, ויש המפרשים זאת כהתנהגות במידות טובות ובנחת.
במשנה במסכת קידושין: ”כָּל שֶׁיֶּשְׁנוֹ בַּמִּקְרָא וּבַמִּשְׁנָה וּבְדֶרֶךְ אֶרֶץ, לֹא בִמְהֵרָה הוּא חוֹטֵא, שֶׁנֶּאֱמַר: 'וְהַחוּט הַמְשֻׁלָּשׁ לֹא בִמְהֵרָה יִנָּתֵק'. וְכָל שֶׁאֵינוֹ לֹא בַמִּקְרָא וְלֹא בַמִּשְׁנָה וְלֹא בְדֶרֶךְ אֶרֶץ, אֵינוֹ מִן הַיִּשּׁוּב”.
בביטוי "דרך ארץ קדמה לתורה", המבוסס על דברי חז"ל במדרש רבה, אף עולה נקודת קדימה או העדפה לדרך ארץ על פני תורה.
גוי - שנענש אף על עבירה שעשה מחמת אי ידיעה - נענש גם אם אי ידיעה זו היא מחמת אי ידיעת דבר הנכלל בדיני דרך ארץ, וזו הסיבה שהתחייב אבימלך מלך גרר מיתה בעת שלקח לעצמו לאישה את שרה אשת אברהם.
יישומים

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
במקומות רבים במשנה ובתלמוד הזכירו חז"ל הנהגות רבות שהן בכלל "דרך ארץ". במסכתות קטנות קיימות שתי מסכתות העוסקות כולן בנושא זה: דרך ארץ רבה (בהתנהגות שבין אדם לחברו ובנימוסין) ודרך ארץ זוטא (הדרכות מוסר המיועדות לתלמידי חכמים, בענייני צניעות והתנהגות כללית, וכן בביקורת עצמית). הנהגות אלו שבחז"ל מכונות בשם "הלכות דרך ארץ", והן כוללת בין דברים שבינו לבין עצמו - עם בוראו, ובין דברים שבינו לבין הזולת; הן מקיפות את חיי האדם בדיבורו, באכילתו ובאופן התלבשותו, אופן הליכתו והופעתו, חייו מחוץ לביתו, עיסוקו במלאכה ובמסחר, ועוד. בחיבורו המקיף של הרמב"ם - "משנה תורה" - הן מופיעות בעיקר ב"הלכות דעות" שבספר "מדע".
ראו גם

דרך ארץ קדמה לתורה
תורה עם דרך ארץ
נימוסים
לקריאה נוספת

משנה תורה לרמב"ם, הלכות דעות, פרק א'-ז'.
רבי ישעיה הלוי הורוביץ, שני לוחות הברית, שער האותיות, אות דל"ת - דרך ארץ.
אנציקלופדיה תלמודית, כרך ז', ערך "דרך ארץ", טור תרע"ב-תש"ו.
הערות שוליים

↑  רמב"ם, פירוש המשנה לרמב"ם, סוף פרק א', תרגום הרב יוסף קאפח. בתרגום הישן (מרבי יעקב בן רבי משה עכסאי): "התחברות עם בני אדם בנחת ומוסר".
↑  שמחה בן שמואל מוויטרי, מחזור ויטרי, משניות אבות, פרק ג', משנה י"ז.
↑  רבי מנחם מנדל מרימנוב, מנחם ציון, פרשת בשלח, ד"ה ולתרץ; ראה רבי צדוק הכהן מלובלין, ישראל קדושים, אות ז', ד"ה ואף, ועוד; רבי יהודה אריה ליב אלתר, שפת אמת, פרשת לך לך, תרנ"ד, ד"ה במדרש.
↑  רבי צדוק הכהן מלובלין, דובר צדק, עמ' כ"ח ועמ' קי"ב; פרי צדיק, פרשת שמות, אות א', ד"ה אבל; צדקת הצדיק, אות קכ"א, ועוד.
↑  ראה משנה, מסכת קידושין, פרק א', משנה י'; מסכת אבות, פרק ב', משנה ב'; פרק ג', משנה ה'.
↑  ספרי, דברים, פרק כ"ו, פסוק ז'; תלמוד בבלי, מסכת יומא, דף ע"ד, עמוד ב'; הגדה של פסח.
↑  ספר משלי, פרק ג', פסוק ו'.
↑  משנה, מסכת אבות, פרק ב', משנה ב'.
↑  ראה רש"י, רבינו יונה ורבי עובדיה מברטנורא בפירושם על המשנה.
↑  רבי יום-טוב ליפמן הלר, תוספות יום טוב, מסכת אבות, פרק ב' משנה ב'; פרק ג', משנה י"ז.
↑  משנה, מסכת אבות, פרק ג', משנה י"ז.
↑  רש"י; מהר"ל מפראג, דרך חיים; רבי יום-טוב ליפמן הלר, תוספות יום טוב; רבי חיים יוסף דוד אזולאי, פתח עיניים. וראה אצל אביגדור שנאן, פרקי אבות - פירוש ישראלי חדש, הוצאת ידיעות אחרונות, 2009, עמ' 41, שמציין לארבע פעמים בהן מופיע המושג "דרך ארץ" במסכת אבות, ולדעתו "בכולן הכוונה היא ככל הנראה למלאכה, למקצוע שניתן להתפרנס ממנו".
↑  רבינו יונה; רבי מתתיה היצהרי; רבי יוסף אלאשקר, מרכבת המשנה; רבי משה אלמושנינו, פרקי משה; רבי ישראל ליפשיץ, תפארת ישראל (וראה בדבריו כי מפרש את "תורה" כדתיות, ולאו דווקא של דת ישראל). וכך בחר לבאר בפירושו הרב פנחס קהתי.
↑  מגילת קהלת, פרק ד', פסוק י"ב.
↑  משנה, מסכת קידושין, פרק א', משנה י'.
↑  ראה עוד בערך.
↑  משנה תורה לרמב"ם, הלכות מלכים ומלחמות, פרק י', הלכה א'.
↑  תלמוד בבלי, מסכת בבא קמא, דף צ"ב, עמוד א', וברש"י ד"ה שהיה.
דרק הייל

| --- | --- |

 שם סרט:  זאב צעיר: הסרט
 תוכנית טלוויזיה:  זאב צעיר
 הופעה ראשונה:  (2010) "Wolf Moon"
 הופעה אחרונה:  זאב צעיר: הסרט (2023)
 יוצרים:  ג'ף דייוויס
 גילום הדמות:  טיילר הקלין איאן נלסון (נער)
 מידע
 שם אמיתי:  דרק ס. הייל
 גיל:  38 בערך
 מקום לידה:  ביקון הילס, קליפורניה
 גזע:  אדם זאב
 מין:  זכר
 מקצוע:  מנהל מסך לתיקון מכוניות
 כוחות:  כוח מהירות וסיבולת על יכולת לשינוי צורה לאדם זאב החלמה מפציעות קלות עד קשות בזמן קצר
 אזרחות:  ארצות הברית ארצות הברית
 מקום מגורים:  ביקון הילס
 תאריך פטירה:  2026 (זמן זאב צעיר)
 סיבת המוות:  נשרף בחיים
 דמויות קשורות
 משפחה:  טליה הייל, פיטר הייל, מאליה טייט, קורה הייל, אלי הייל
 חברים:  סקוט מק'קול, סטיילס סטילינסקי, אליסון ארג'נט, לידיה מרטין, מאליה טייט, פיטר הייל, ליאם דאנבר
דרק ס. הייל (באנגלית: Derek S. Hale) הוא דמות בדיונית ואחת הדמויות הראשיות בסדרת הטלוויזיה האמריקאית "זאב צעיר" של MTV. את דמותו גילם השחקן האמריקאי טיילר הקלין. דרק היה בנה של אשת הזאב טליה הייל, אביו של אלי הייל, אחיה הצעיר של לורה הייל, אחיה הגדול של קורה הייל, אחיינו של פיטר הייל ובן דודה של מאליה טייט.
דרק הופיע גם בסרט "זאב צעיר: הסרט" של פרמאונט+ לצד בנו, אלי הייל.
ביוגרפיה בדיונית

דרק נולד למשפחה של אנשי זאב בעיירה הבדיונית "ביקון הילס" שבקליפורניה.
דרק למד בבית הספר תיכון של העיר, ושיחק בקבוצת הכדורסל של בית הספר. כשדרק היה בן 15, הוא נכנס למערכת יחסים עם נערה בשם פייג' קרסיקבה. דוד שלו, פיטר הייל, הצליח לשכנע את דרק כי הדרך היחידה שהוא ופייג' יישארו יחד לנצח, זה אם היא תהיה אדם זאב כמוהם. פיטר יצר קשר עם אדם זאב אלפא, בשם אניס, כדי שינשך את פייג', בתקווה להפוך אותה לאדם זאב. דרק לבסוף מסכים, ומצליח לפתות את פייג' לבוא לבית הספר. לאחר שפייג' מגיעה, אניס מגיע ונושך אותה. דרק מצליח להתאפק, אבל בסופו של דבר מחליט להתערב. דרק מגיע מאוחר מדי, פייג' כבר ננשכה. מתוך זעם הוא תוקף את אניס, אבל לרוע המזל, דרק היה רק בן 15 וברמה בטא באותה תקופה, כך שלא היה לדרק שום סיכוי נגד אניס. גופה של פייג' לא הצליח לעמוד בנשיכה, וכדי לשים קץ לסבל שלה, דרק הרג אותה. מאחר שהרג מישהי חפה משפע, צבע עיניו הזאביות של דרק השתנה מצהוב לכחול.
זמן מה לאחר מכן, דרק נכנס למערכת יחסים עם ציידת אנשי זאב בשם קייט ארג'נט. קייט השתמשה בו כדי לאסוף מידע על משפחתו והפכה אותו, ללא ידיעתו, לשותף לשריפה בבית הייל שהרגה את רוב משפחתו. השריפה גרמה למותם של בין שבעה לעשרה אנשים ממשפחתו של דרק, בניהם אימו. היחידים ששרדו היו פיטר הייל, שבעקבות השריפה סבל מכוויות ברמת 3 על רוב גופו, וקורה הייל, שהצליחה לברוח בבטחה ועזבה את ביקון הילס מתוך מחשבה שאף אחד ממשפחתה לא שרד, אפילו לא דרק ולורה. בעקבות מותה של טליה בשריפה, אחותו הגדולה של דרק, לורה, הפכה לאלפא בעצמה.(לא ידוע איך היא קיבלה את הסטטוס; או שהסטטוס הורש ללורה, או שלורה הרגה את אימה כדי לסיים את סבלה ובכך הפכה לאלפא.)
לאחר השריפה, דרק ולורה עברו לגור בניו יורק, שם הם גרו עד סוף שנת 2010, עד שלורה קיבלה בדואר תמונה של אייל מת, ועל פרוותו הייתה חרותה ספירלה; הסמל של אנשי הזאב לנקמת דם. לורה חזרה לביקון הילס כדי לבדוק מה פשר הדבר, אך כאשר חזרה, היא נהרגה על ידי דודה, פיטר הייל, מה שהפך אותו לאלפא החדש. מאוחר יותר, ציידים ממשפחת ארג'נט מצאו את הגופה שלה וחצו אותה לשניים, על מנת שלא תחזור לחיים. כמה שבועות לאחר מכן, עלילת הסדרה מתחילה.
זאב צעיר (סדרת טלוויזיה) (2011-2014, 2017)

תפקיד ראשי (זאב צעיר)
מככב (זאב צעיר: הסרט)
תפקיד אורח
| שחקן/ים | זאב צעיר (עונות)> 1 | זאב צעיר (עונות)> 2 | זאב צעיר (עונות)> 3 | זאב צעיר (עונות)> 4 | זאב צעיר (עונות)> 5 | זאב צעיר (עונות)> 6 | זאב צעיר: הסרט |
| --- | --- | --- | --- | --- | --- | --- | --- |
| טיילר הקלין איאן נלסון (נער) | ראשי | ראשי | ראשי | ראשי |  | אורח | מככב |
זאב צעיר (סדרת טלוויזיה) (2011-2014, 2017) > עונה 1

דרק מחפש את אדם הזאב שהרג את אחותו, לורה הייל, תוך כדי שהוא עוזר לסקוט מק'קול לשלוט בכוחו ולהסתגל לחייו החדשים כאדם זאב. לאחר שדודו פיטר הרג את המעורבים בשריפה, וביניהם את קייט, דרק, בעזרתו של סקוט וחבריו, הצליח להביס את פיטר ולהרוג אותו. לאחר שהרג את דודו, דרק הפך לאלפא בעצמו.
זאב צעיר (סדרת טלוויזיה) (2011-2014, 2017) > עונה 2

עכשיו שהוא האלפא, דרק מתחיל לבנות לעצמו להקה, דרק מצרף את אייזק לייהי ללהקתו, יחד עם ורנון בויד ואריקה רייס. כאשר סבה של אליסון, ג'רארד ארג'נט, מגיע לעיר להלוויה של קייט, הוא מחליט לנקום את מותה על ידי הכרזת מלחמה נגד כל אנשי הזאב. במקביל, ג'קסון וויטמור, שננשך על ידי דרק בסוף עונה 1, הופך ליצור על טבעי בשם קאנימה, ומתחיל לחולל כאוס בביקון הילס.
זאב צעיר (סדרת טלוויזיה) (2011-2014, 2017) > עונה 3

להקה של אנשי זאב אלפא מגיעה לביקון הילס ומנסה בכוח לצרף את דרק אליה, אך הוא מסרב. דרק מציל ומתאהב בבחורה בשם ג'ניפר בלייק, שהסתבר שהיא "דאראק", יצור על טבעי שמקריב אנשים בשביל כוח. במהלך העונה, דרק מאבד את חברי להקתו; שניים מהם, ורנון בויד ואריקה רייס מתו, והשלישי, אייזק לייהי, עזב את הלהקה כדי להצטרף ללהקה של סקוט. בעקבות זה, דרק הפך למיואש. דרק מוותר על מעמד האלפא שלו כדי לרפא את אחותו קורה מהרעלת דבקון, מה שמחזיר אותו לדרגת בטא. במהלך הקרב נגד ג'ניפר, דרק זוכה לראות במו עיניו את סקוט הופך לאלפא אמיתי.
בחלק השני של העונה, דרק מנסה לעזור לסקוט להסתגל להיות האלפא. במקביל, קיצונה בן 1000 שנים בשם הנוגיטסונה השתלט על גופו של סטיילס. כתוצאה מזה, על להקתו של סקוט, ובניהם דרק שלאחרונה הצטרף אליהם, להביס את הנוגיטסונה ולהציל את סטיילס.
זאב צעיר (סדרת טלוויזיה) (2011-2014, 2017) > עונה 4

קייט ארג'נט, שחזרה לחיים כגרסה מעוותת של אדם זאב, הנקראת "אדם-יגואר", בעזרת טקס מיוחד, היא מחזירה את דרק בחזרה לנער בן 15; הגיל שבו דרק עדיין בטח בה. בהמשך התגלה שקייט החזירה את דרק לנער כדי שיגלה איפה נמצא הטריסקליון. דרק לבסוף חזר למראה המקורי שלו, אך הוא התחיל לאט לאט לאבד את כל כוחות הזאב שלו. בסוף העונה, דרק נפצע קשה במהלך קרב עם ברסרקר ולכאורה מת, אך בסוף הסתבר שכל התהליך של איבוד הכוחות שלו ומותו היה תהליך של התפתחות. לבסוף, דרק חזר לחיים עם כל הכוחות שלו, בנוסף ליכולת לשנות צורה לזאב אמיתי, כמו אימו.
זאב צעיר (סדרת טלוויזיה) (2011-2014, 2017) > עונה 6 חלק ב'

דרק חזר לתפקיד אורח ביחד עם סטיילס כדי לעזור לסקוט והלהקה להילחם בג'רארד ובציידת בשם מונרו.
זאב צעיר: הסרט

דרק מופיע בסרט "זאב צעיר: הסרט" של פרמאונט+ לצד בנו בן ה-15 אלי הייל.
בשנת 2026 (זמן זאב צעיר; 13 שנים לאחר סיום מאורעות הסדרה כרונולוגית), דרק מנהל חנות לתיקון רכבים ומנסה לעזור לבנו ללמוד איך להפוך לאדם זאב. השגרה הזו נקטעת כאשר אליסון ארג'נט חזרה לחיים, ואיתה הנוגיטסונה. דרק מגלה בהמשך לחבריו שהוא הפחיד את אלי בלי כוונה כשהיה צעיר, אז דרק האשים את עצמו בזה שהוא גרם לבנו לסרב להפוך למי שהוא באמת. בסופו של דבר, דרק זוכה לראות את בנו לומד להפוך לאדם זאב והשניים נלחמים לצד סקוט נגד הנוגיטסונה. במהלך הקרב הסופי, דרק מבין שהדרך היחידה שהנוגיטסונה לא יחזור שוב, זה אם סגן השריף ג'ורדן פאריש ישתמש בכוחות ה"כלב שאול" שלו, וישרוף אותו. דרק מחליט להקריב את עצמו כדי לוודא שהנוגיטסונה ייהרג. ברגעיו האחרונים, דרק הופך לאלפא אמיתי, אבל הכוח החדש לא עזר להציל אותו. דרק נהרג יחד עם הנוגיטסונה, בידיעה שסקוט ואליסון ישמרו על בנו.
הערות שוליים

↑  אניס היה אדם זאב אלפא שהיה חלק מהלהקה שנקראה "להקת האלפא" - להקת אנשי זאב שמורכבת רק מאלפאות. להקה זו הייתה האיום המרכזי בחצי הראשון של העונה השלישית של זאב צעיר.
↑  השריפה בבית הייל הייתה אירוע שהתרחש בסוף 2004 או בתחילת 2005, שש שנים לפני תחילת זאב צעיר. זה היה אירוע טרגי שהתממש על ידי ציידת אנשי הזאב קייט ארג'נט וכמעט תריסר בעלי ברית, והשריפה שנוצרה הובילה למותם של בין 7 ל-10 מבני משפחת הייל.
↑  דרק לא הופיע בעונה 5 בעקבות עזיבתו של השחקן טיילר הקלין. אבל דרק כן הוזכר על ידי סקוט בכמה פרקים.
↑  קאנימה (באנגלית: Kanima) הוא סוג של שינוי צורה שהוצג בעונה 2 של זאב צעיר. ג'קסון וויטמור הפך לקאנימה בעקבות הבעיות הרגשיות שלו, מה שגרם לגופו לדחות את נשיכת האלפא של דרק. במקום להפוך לאדם זאב, ג'קסון הפך ליצור דמוי זוחל ששיקף את בעיותיו הרגשיות ואת התנהגותו החיצונית.
↑  לפי זאב צעיר, דאראק הוא דרויד אפל ש"הלך בדרך הלא נכונה". הדאראק היחיד שנראה בסדרה הייתה ג'ניפר בלייק (שם אמיתי: ג'וליה בקארי)
↑  אלפא אמיתי (באנגלית: True Alpha) הוא תיאור שיטה שבה אדם זאב יכול להגיע למעמד של אדם זאב אלפא מבלי להרוג אלפא אחר או לרשת את סטטוס מאלפא אחר. בינתיים, רק שתי דמויות בזאב צעיר הגיעו לסטטוס אלפא אמיתי; סקוט מק'קול ודרק הייל.
↑  לפי זאב צעיר, אדם-יגואר הוא גרסה מעוותת של אדם זאב. קייט ארג'נט הפכה לאדם-יגואר כשפיטר הייל (אז האלפא), שיסף את גרונה. עם זאת, כשהירח המלא התקרב, גופה של קייט החל להתרפא וחזר לחיים.
↑  הטריסקליון (באנגלית: Triskelion) הוא מדליון בצבע ארד בצורת מטבע שעליו חרות טריסקליון בעל שלוש ספירלות. משפחת הייל השתמשה במדליון הזה ככלי לעזור לאנשי הזאב הצעירים שלה לשלוט בשינוי הצורה שלהם, במיוחד בירח מלא.

בנוסף, הטריסקליון נחשב לסמל הרשמי של משפחת הייל ולהקת הייל.
↑  טליה הייל (באנגלית: Talia Hale) הייתה אשת זאב אלפא רבת עוצמה שהייתה המנהיגה של משפחת הייל עד מותה בשריפה בבית הייל. הייתה לה יכולת נדירה וייחודית לשנות צורה לזאב אמיתי. זה הפך אותה למנהיגה חשובה בקהילת אנשי הזאב. טליה היא אחותו הגדולה של פיטר הייל, ואמא של לורה הייל, דרק הייל וקורה הייל.
↑  הייל אוטו (באנגלית: Hale Auto) היא חנות לתיקון רכבים הממוקמת בביקון הילס. החנות בעבר הייתה בבעלות דרק הייל. אך לאחר מותו, החנות נמצאת בבעלות של מאליה טייט, פיטר הייל ואלי הייל.
↑  כלב שאול (באנגלית: Hellhound), הוא מין של רוח על-טבעית אלמותית המחזיקה בגוף של בני אדם כדי להשלים את משימותיה המיועדות.
דה הבילנד מוסקיטו

ערך זה עוסק במטוס קרב בריטי. אם התכוונתם למיקרו־כטב"ם ישראלי, ראו .
דה הבילנד מוסקיטו (באנגלית: de Havilland Mosquito; "יתוש") היה מטוס רב־משימתי בריטי בעל שני אנשי צוות, שהצטיין במספר תפקידים במהלך מלחמת העולם השנייה. המוסקיטו היה מטוס דו־מנועי, שבו הטייס והנווט ישבו זה לצד זה, כשהנווט יושב בכיסא הימני מעט מאחורי קו הישיבה של הטייס. למטוס היה תכנון לא מקובל – הוא התבסס על עץ לבוד, שהורכב מעץ תרזה ובלזה, בתקופה בה שימוש בעץ נחשב מיושן.
למוסקיטו היו גרסאות שונות שהתאימו אותו למשימותיו המגוונות. כך למשל, נשאה גרסת המפציץ שלו פצצות במשקל של עד כ־1,800 ק"ג, במהירות כזו שהקשתה על יירוטו, ואילו גרסת הקרב ניחנה בכושר תמרון שאיפשר לה להילחם במטוסי קרב חד־מנועיים. תפקידיו של המוסקיטו כללו משימות כמפציץ טקטי, מטוס ביון, מטוס קרב לפעולה בשעות היום או הלילה, מפציץ־קרב, מטוס חדירה ומטוס תקיפה ימית.
המטוס שירת בחיל האוויר המלכותי הבריטי ובחילות אוויר רבים אחרים בתקופת מלחמת העולם השנייה ולאחריה. טיסת הבכורה התקיימה ב־25 בנובמבר 1940, והמטוס היה בשירות מבצעי בין השנים 1941 ל־1956 ושירת גם בחיל האוויר הישראלי עד שנה זו.
המוסקיטו התקבל בהתפעלות מצד גורמים רבים, ובהם אף מפקד חיל האוויר של גרמניה הנאצית, הלופטוואפה, הרמן גרינג:
"ב־1940 יכולתי לטוס לפחות עד גלזגו ברוב מטוסיי, אך לא עוד! דמי רותח כשאני רואה את המוסקיטו. אני הופך ירוק וצהוב מקנאה. הבריטים, היכולים להרשות לעצמם אלומיניום יותר מאיתנו, בונים מטוס יפהפה מעץ, בכל מפעל פסנתרים מקומי, ונותנים לו מהירות, שזה עתה הגבירו שוב. מה אתה אומר על זה?"
המוסקיטו היווה השראה לחיקוי גרמני, הפוקה־וולף 154 TA מוסקיטו (אנ'), שבדומה למוסקיטו הבריטי נבנה מעץ.